**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2023. február 21-i ülésének nyilvános jegyzőkönyvéből***

**27/2023. (II.21.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat Szombathely város területén forgalmi rend változtatással kapcsolatos döntések meghozatalára” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy a Vörösmarty M. u. 1. sz. Társasház melletti útszakasz bal oldalára is kerüljön elhelyezésre „Várakozni tilos” jelzőtábla a Társasház udvarára történő szabad be- és kihajtás érdekében.
2. A Bizottság egyetért azzal, hogy a Jászai M. u – Gábor Á. u. csomópontjában a csomópont fokozottabb biztonsága érdekében a Jászai M. u. mindkét ágán az „Elsőbbségadás kötelező” jelzőtáblák helyett „Állj! Elsőbbségadás kötelező" jelzőtáblák és megállás helyét jelző burkolati jelek kerüljenek elhelyezésre.
3. A Bizottság egyetért a Németújvár utca a Rumi út irányából a Rákóczi Ferenc utca irányába, a Vitéz utca a Rákóczi Ferenc utca irányából a Rumi út irányába történő egyirányúsításával.

A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** 1-3. pont esetén: 2023. április 15.

A kivonat hiteléül:

Szombathely, 2023. február 22.

/: Iváncsics Lívia :/

jegyzőkönyvvezető